**Fejér Megyei Önkormányzat Közgyűlésének**

**26/2017. (II.23.) önkormányzati határozata**

**az első körben meghirdetett Fejér megyei TOP pályázati keretek megemelésével kapcsolatos szükséges döntések meghozataláról**

A Fejér Megyei Közgyűlés megtárgyalta a „Javaslat az első körben meghirdetett Fejér megyei TOP pályázati keretek megemelésével kapcsolatos szükséges döntések meghozatalára” c. előterjesztést és az alábbi határozatot hozta:

1. A Fejér Megyei Közgyűlés elfogadja a „Javaslat az első körben meghirdetett Fejér megyei TOP pályázati keretek megemelésével kapcsolatos szükséges döntések meghozatalára” c. előterjesztésben foglaltakat, az alábbiak szerint:

Az alábbi pályázati felhívások esetében az első körös keretösszegek teljes keretre emelését:

* TOP-1.1.1 Ipari parkok, iparterületek fejlesztése (2 747 000 000 Ft-ra)
* TOP 1.4.1 A foglalkoztatás segítése és az életminőség javítása családbarát, munkába állást segítő intézmények, közszolgáltatások fejlesztésével (2 458 000 000 Ft-ra)
* TOP 2.1.2 Zöld város kialakítása (3 500 000 000 Ft-ra)
* TOP 3.1.1 Fenntartható települési közlekedésfejlesztés (3 151 000 000 Ft-ra)

Az alábbi pályázati felhívások esetében az első körben meghirdetett keretösszeg megemelését:

* TOP-1.2.1 Társadalmi és környezet szempontból fenntartható turizmusfejlesztés: 2 121 128 219 Ft összegre
* TOP-3.2.1 Az önkormányzati tulajdonú épületek, intézmények, infrastruktúra energia-hatékonyság-központú rehabilitációja, megújuló energiaforrások fokozott használatának ösztönzése: 3 210 445 104 Ft összegre
* TOP-3.2.2 Önkormányzatok által vezérelt, a helyi adottságokhoz illeszkedő, megújuló energiaforrások kiaknázására irányuló energiaellátás megvalósítása, komplex fejlesztési programok keretében: 1 414 966 514 Ft összegre

A Közgyűlés felkéri elnökét, hogy erről a Regionális Fejlesztési Programok Irányító Hatóságát tájékoztassa.

* 2 -
1. A Közgyűlés felkéri elnökét, hogy a kezdeményezés Irányító Hatóság általi elfogadásáról tájékoztassa a Közgyűlést.
2. A Közgyűlés felkéri elnökét, hogy amennyiben a kezdeményezés nem jár eredménnyel, akkor az érintett pályázati felhívások eredetileg tervezett második körös megjelenéseit egyeztesse le az Irányító Hatósággal.

**Felelős:** Dr. Molnár Krisztián

 Közgyűlés elnöke

**Határidő:** 1. pont: azonnal

 2. pont: folyamatosan

 3. pont: folyamatosan

Székesfehérvár, 2017. február 23.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: